SV Werder Bremen

**Werder** je njemački nogometni klub iz Bremena. Klub je osnovala skupina studenata 1899. godine koji su kao nagradu osvojili nogometnu loptu.

## Historija

Klub je u svojim počecima bio uspješan, osvajao je mnogo lokalnih natjecanja. Bio je to i prvi klub koji je naplaćivao ulaz na utakmicama. Rast kluba poslije prvog svjetskog rata doveo je do prihvaćanja i drugih sportova i 1920. mijenja ime u SV Werder Bremen (Sportsko društvo Werder Bremen). Nogomet je i dalje ostao glavni sport tako da je 1922. godine Werder postao prvi klub koji je zaposlio profesionalnog trenera. Werder je ostao konkurentan u 1920-tih i 1930-ih godina u Oberligi i Gauligi, koje su tada bile najviša razina nogometa.

Kao i druge organizacije u Njemačkoj, klub je bio raspušten okupacijom Saveznika poslije drugog svjetskog rata. Potkraj 1945. klub je ponovo osnovan i nazvan *Gymnastics and Sport Club Werder of 1945*, ime je ubrzo promjenjeno u *Sport Club Green White of 1899*, a promjena u staro ime SV Werder dopuštena im je 1946. U to vrijeme u nogometnim klubovima nisu igrali profesionalci, nego samo amateri. Tako je većina Werderovih igrača radila u obližnjoj tvornici duhana Brinkmann, a nadimak im je bio *Texas 11* prema brandu cigareta koje je proizvodila ta tvornica.

Između drugog svjetskog rata i osnivanja Bundeslige 1963. godine Werder je bio, uz HSV najuspješniji klub sjeverne Njemačke. Godine 1961. godine prvi put su osvojili Njemački kup, a u drugoj sezoni Bundeslige, 1965. osvojili su i prvenstvo. Tri godone kasnije, 1968. bili su doprvaci, ali su nakon toga idućih desetak godina prvenstvo završavali u donjem dijelu ljestvice. Godine 1980. prvi i jedini put u povijesti ispali su u drugu ligu.

Werder se oporavio dolaskom na klupu Otta Rehagela koji je donio niz uspjeha. Nakon što su triput bili doprvaci lige (1983., 1985. i 1986.) godine 1988. su konačno i osvojili prvenstvo, a uz to su i osvojli kup 1991., nakon dva uzastopna poraza u finalu. Sezone 1991./92. osvojili su i svoj prvi europski naslov, bio je to Kup pobjednika kupova. Iduće godine ponovno osvajaju prvenstvo, a godinu poslije i kup. Rehagel je napustio klub 1995., da bi prešao na klupu Bayern Munchena.

Odlazak Rehagela odmah se odrazio na uspjeh kluba, i niz trenera (Aadde Mos, Dixie Dorner, Wolfgang Sidka i Felix Magath) doveli su Werder u lošu poziciju. No u svibnju 1999. bivši branič Tomas Schaaf preuzeo je ekipu i spasio klub 
od ispadanja iz Bundeslige, a samo nekoliko tjedana kasnije donio je Werderu i četverti kup.

U idućim sezonama klub se stabilizirao i uobičajeno su završavali sezonu u gornjem dijelu tablice. Godine 2004. uspjeli su osvojiti Bundesligu i njemački kup, i ušli u ekskluzivno društvo od samo tri momčadi kojima je to uspjelo. Dobri nastupi doveli su ih do Lige prvaka sezone 2004./05. gdje su ispali u osmini finala nakon dva poraza od Lyona.

Godine 2005. Werder se ponovo kvalificirao za Ligu prvaka osvojivši treće mjesto na ljestvici, nakon solidne sezone obilježene ozljedama. Ponovo su došli do osmine finala, gdje su se susreli s Juventusom, i ovaj put su nesretno ispali nakon 
pogreške vratara Wissea. Rezultat je bio 4:4, ali su talijani prošli dalje zbog većeg broja postignutih golova u gostima.

Godine 2006. u njemačkom kupu Werder je ispao nakon kontroverznog četvrtfinala rezultatom 1:3 protiv St. Paulija, ali su na početku iduće sezone osvojili prvi Ligapokal pobjedom protiv Bayerna od 2:0. Oba pogotka postigao je Ivan Klasnić.

U sezoni 2006./07., Werder je postao jesenski prvak, ali je sezonu završio na trećem mjestu iza Stuttgarta i Schalkea. Treće mjesto u skupini Lige prvaka odvelo je momčad u Kup UEFA, gdje su zaustavljeni u polufinalu porazom od Espanyola. Nakon te sezone, iz Werdera je otišao Miroslav Klose u Bayern. Kao i prethodne sezone, zeleno-bijeli su osvojili treće mjesto u skupini Lige prvaka, ali su ovaj put izgubili u šesnaestini finala od Glasgow Rangersa. Iste sezone, drugo mjesto u Bundesligi osiguralo je Werderu peti uzastopni plasman u Ligu prvaka.

## Titule
(stanje nakon sezone 2009/10.)
* *Domaći naslovi*:
** Prvaci Njemačke: 1964/65, 1987/88, 1992/93, 2003/04.
** Osvajači njemačkog kupa: 1960/61, 1990/91, 1993/94, 1998/99, 2003/04, 2008/09.
** Osvajači njemačkog Liga-kupa: 2005/06.
** Osvajači njemačkog superkupa: 1988, 1993, 1994.
* *Međunarodni naslovi*:
** Osvajači Kupa pobjednika kupova: 1991/92.
** Intertoto-kup: 1998.

### Doprvaci

* njemačko prvenstvo: 1967.68, 1982/83, 1984/85, 1985/86, 1994/95, 2005/06, 2007/08.
* njemački kup: 1988/89, 1989/90, 1999/2000, 2009/10.

## Sponzori
* Targobank - Glavni sponzor, bivši "Citibank"
* Nike - Službene Kit Dobavljači
* Beluga Shipping - službeni sponzori
* Coca-Cola - službeni sponzori
* PSD Bank - službeni sponzori
* EWE TEL - službeni sponzori
* Volkswagen - službeni sponzori
* Deutsche Bahn - službenih sponzora
* Könecke - službeni sponzori
* Uhlsport - službeni sponzori
* Derbystar - službeni sponzori
* Meyerhoff - službeni sponzori
* Haake Beck - službeni sponzori

## Poznati igrači
*   Miroslav Klose
*  Mesut Özil
*  Torsten Frings
*  Tim Wiese
*  Tim Borowski
*  Rudi Völler
*  Mario Basler
*  Marco Bode
*  Naldo
*   Mehmet Ekici
*  Bruno Labbadia
*  Johan Micoud
*  Aílton Gonçalves da Silva
*  Andreas Herzog
*  Sepp Piontek
*    Mirko Votava
*  Per Mertesacker
*  Mladen Krstajić
*  Diego
*  Claudio Pizarro
*  Kevin De Bruyne
*  Jürgen Röber 
*  Nelson Haedo Valdez
*  Dieter Eilts
*  Frank Rost
*  Fabian Ernst
*  Herbert Laumen 
*  Horst-Dieter Höttges
*  Andreas Reinke
*  Krisztián Lisztes
*  Patrick Owomoyela
*  Pierre Womé
*  Boubacar Sanogo
*  Marko Marin
*  Ivan Klasnić
*  Rade Bogdanović
*  Vladimir Beschastnykh
*  Klaus Fichtel
*  Dieter Frey
*  Frank Neubarth
*  Miodrag Petrović
*  Willi Neuberger
*  Hugo Almeida
*  Valérien Ismaël
*  Daniel Jensen
*  Oliver Reck
*  Sokratis Papastathopoulos
*  Sebastian Prödl
*  Sebastian Boenisch
*  Dieter Burdenski
*  Jurica Vranješ
*  Joseph Akpala
*  Mohamed Zidan
*  Petri Pasanen
*  Markus Rosenberg
*  Peter Niemeyer
*  Frank Baumann
*  Duško Tošić
*  Christian Schulz
*   Martin Harnik
*   Jürgen Weber 
*  Sead Kapetanović
*  Kevin Schindler
*  Ludovic Magnin
*   Simon Rolfes
*  Marko Arnautović
*  Ivica Banović
*   Manfred Burgsmüller
*   Serge Gnabry
*   Karl-Heinz Geils
*  Aleksandar Ignjovski
*  Ümit Davala
*  Franco Di Santo
*  Said Husejinović
*  Richard Ackerschott
*  Klaus Allofs
*  Ousman Manneh
*  Günter Bernard
*  Uli Borowka
*  Rune Bratseth
*  Vanderson
*  Angelos Charisteas
*  Clemens Fritz
*  Günter Hermann
*  Horst-Dieter Höttges
*  Lee Dong-Gook
*  Benno Möhlmann
*  Frank Neubarth
*  Yasuhiko Okudera
*  Frank Ordenewitz
*  Hany Ramzy
*  Uwe Reinders
*  Karl-Heinz Riedle
*  Wynton Rufer
*  Thomas Schaaf
*  Willi Schröder
*  Arnold Pico Schütz
*  Jens Todt

## Vanjske veze
* Official website  (German & English)
* The Abseits Guide to German Soccer 
* Werder Bremen statistics 
* Werder Bremen formations at football-lineups